NaiveNeuron/SloPal huggingface dataset:
Kollár, Boris, predseda NR SR (2023-07-21):
(Povedané pred začatím schôdze.) Kolegovia, prosím, keďže sme naozaj v provizóriu (pre rekonštrukciu hlasovacieho zariadenia v rokovacej sále NR SR na Nám. A. Dubčeka 1 sa schôdza konala v náhradných priestoroch v Zimnej jazdiarni Bratislavského hradu, pozn. red.) a ešte zasadali nejaké výbory, takže než otvorím schôdzu, ešte to bude pár minút trvať, ale chcel by som vás poprosiť, skúsime si vyslovene len tie hlasovacie zariadenia, či vôbec nám to funguje. Takže ja by som teraz dal hlasovať na skúšku. Takže nehlasujeme o ničom, len proste to chcem vedieť, že či naozaj je to spustené, a aj keď sme to testovali, ale ešte raz vás poprosím len kvôli testu. (Reakcia z pléna.) Musíte mať z ľavej strany karty zapichnuté. Dobre. Techniku poprosím, skúsime si prezentáciu. Prosím vás pekne, pustite mi hlasovanie. (Reakcie z pléna.) Teraz sa len prezentuje. Ďakujem pekne. Myslím si, že to zatiaľ funguje, takže... (Reakcie z pléna.) Kolegovia, keďže máme trochu iné zariadenie, ako sme mali v Národnej rade, takže naľavo máte iba prezentáciu, potom, keď budeme už konkrétne hlasovať, tak si musíte vybrať jeden z tých troch, samozrejme, takže budete musieť použiť tie dve tlačidlá. (Reakcie z pléna.) No, myslím si, že máme jeden technický problém. Máme tam pani Leščákovú, ktorá tu už nie je a vyskočila nám na tabuli. To bude zaujímavé. (Krátka pauza do začiatku schôdze.)
Pellegrini, Peter, predseda NR SR (2015-05-06):
Pán poslanec Huba.
Vašečka, Richard, poslanec NR SR (2017-10-18):
Ďakujem, už sme tu. Vystúpenie kolegu Hegera a vlastne aj on sám je dôkazom toho, že výroky či už premiéra, alebo aj tu toľko opakované výroky ministrov, že my len škodíme, sme protištátni, protislovenskí, že máme heslo „čím horšie, tým lepšie“, vôbec nie sú pravdivé. Edo je taký typ dobroprajného človeka, ktorý sa snaží byť vecný, podľa mňa až za hranicu, povedal by som, že zdravej politickej únosnosti, uzná tým protivníkom, snaží sa nájsť dobré a nevidieť len to čierne. Čiže v každom prípade je dôkazom toho, že to vôbec tak nie je a asi by sme mali prestať s tým, že sa navzájom obviňujeme, že sme nejakí protislovenskí, protištátni a podobné nezmysly. Môžme si ísť tvrdo po krku politicky, ale nemyslím si, že je tu niekto z nás, kto by chcel škodiť Slovensku, kto by chcel škodiť našej krajine. Určite to nie je Edo Heger. Jedna z vecí, ktorá ma zaujala, by som zhrnul asi do takého výroku, že, Edo o tom hovoril, už to tu zaznelo, že my opozícia len hovoríme. Vy hovoríte, ale minister koná. No ja to by som povedal takto, pán minister koná, lebo my hovoríme. Keby sme nehovorili, bohvieako by to bolo. Nechcem reagovať na predrečníkov, ale niektorí to vo faktických poznámkach povedali. Takže ja ti ďakujem, Edo, za to, že si tak vyslovil a ten záverečný nejaký, záverečné zhrnutie, že SMER sa vyhraňuje, ako je proti privatizácii. Ale chcem vás upozorniť, že s privatizáciou má oveľa viacej spoločné váš koaličný partner pán Bugár, ktorý je s vami vo vládnej koalícii, ako Remišová alebo Galek, alebo Heger. Ďakujem.
Laššáková, Jana, podpredsedníčka NR SR (2012-08-02):
Príjemné dobré ráno, vážené panie poslankyne, vážení páni poslanci, otváram siedmy rokovací deň 4. schôdze Národnej rady. Na dnešnom rokovacom dni o ospravedlnenie požiadali páni poslanci Mičovský, Mikloš a Procházka. V rokovaní pokračujeme v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony (tlač 141). Pán minister už sedí na mieste predkladateľa, pán spravodajca zaujal svoje miesto tiež. Včera neukončila svoje vystúpenie poslankyňa Jana Vaľová, ktorej odovzdávam slovo. Nech sa páči, pani poslankyňa.
Zmajkovičová, Renáta, podpredsedníčka NR SR (2014-05-14):
Ďakujem, pán minister. Pán spravodajca? Nie. Prerušujem rokovanie o tomto bode programu a budeme pokračovať hlasovaním. (Krátka prestávka.) (Po prestávke.)
B. Bugár, podpredseda NR SR: (2004-12-02):
Otváram rozpravu o tomto bode programu a pýtam sa, či sa hlási niekto písomne do rozpravy. Konštatujem, že nikto. Vyhlasujem rozpravu za skončenú a prerušujem rokovanie o tomto bode programu. Budeme teraz pokračovať druhým čítaním o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení zákonov (tlač 946). Spoločnú správu výborov máte v tlači 946a. Prosím ministra zdravotníctva Slovenskej republiky Rudolfa Zajaca, aby vládny návrh zákona odôvodnil. Nech sa páči.
Čepček, Martin, poslanec NR SR (2020-09-29):
Ďakujem za slovo. Ja určite podporím tento návrh zákona a prosím aj ostatných kolegov poslancov, ktorí môžu, aby zahlasovali za tento návrh zákona. Tento návrh zákona nerieši interrupcie ako také, to treba povedať a bolo tu, tu niekoľkokrát povedané, je to zákon, ktorý pomáha ženám. A ja som to napísal niekde, že porovnajme si ľudský život so... so... teda so životom zvieraťa, keď na Slovensku hrozí pokuta takmer 10-tisíc euro za zhodenie hniezda lastovičky alebo pokuta za orlie vajce a za ukončenie života nenarodeného dieťaťa žiadna pokuta nehrozí. To znamená, zvážme, čo má väčšiu hodnotu, či zviera, alebo človek. Ďakujem.
Blanár, Juraj, podpredseda NR SR (2022-03-18):
Pán poslanec Suja s faktickou poznámkou.
M. Dzurinda, predseda vlády SR: (2005-06-30):
Pani poslankyňa, o Štiavnici neviem, ale o ministerstve výstavby viem a myslím, že minister Gyurovszky práve predvčerom v rámci mimoriadnej schôdze Národnej rady veľmi podrobne odpovedal na túto otázku. Takže, aj mi to pripravili moji kolegovia, lebo som tak predpokladal, že možno sa budete zaujímať o toto ministerstvo, ale myslím si, že minister Gyurovszky bol veľmi konkrétny. Na tú Štiavnicu sa opýtam. Viem aj sám, cestujem po Slovensku a vidím, že tu a tam máme nový daňový úrad alebo máme novú budovu inej štátnej inštitúcie a netvrdím, že naozaj na sto percent... Prosím? Nech mi je dovolené povedať, že nečítam. Povedia mi, čo tam je, ale nemyslím to voči vám v zlom, ale... No popýtam sa. Ale funguje to tak, ako som popísal, ako hovorí zákon, ako to fungovalo za vás, ako hovoríte, je dislokačná komisia. To všetko naozaj funguje. A keď sa nejaký priestorový problém rieši, tak sa to rieši presne takýmto postupom so snahou o maximálne efektívne vynakladanie prostriedkov, pričom naozaj nedokážem na sto percent garantovať, že vždy a všade sme na sto percent efektívni, ale tá snaha tu je, pani poslankyňa, aj bude.
P. Hrušovský, podpredseda NR SR: (2001-10-03):
Pán minister, poprosil by som vás, keby ste uviedli aj ďalšie dva návrhy zmlúv. Potom by som dal slovo pani spoločnej spravodajkyni, ktorá je k všetkým trom návrhom zmlúv poverená gestorským výborom. Jednotlivo by som otvoril rozpravu k prerokúvaným bodom programu. Nech sa páči, máte slovo. P. Magvaši, minister práce, sociálnych vecí a rodiny SR: Áno, vážený pán podpredseda. Návrh Zmluvy medzi Slovenskou republikou a Kanadou o sociálnom zabezpečení je medzníkom v novodobej slovenskej histórii. Pokiaľ ide totiž o uzatváranie zmlúv o sociálnom zabezpečení, je to prvá zmluva uzatvorená s neeurópskou krajinou. Podobne ako som rozprával o zmluve s Bulharskou republikou, je táto zmluva podobná, ale chcel by som upozorniť na to, že osobitnú právnu úpravu v oblasti dôchodkového zabezpečenia má v Kanade provincia Quebec, s ktorou je potrebné uzatvoriť samostatnú dohodu. Ak by sa neuzatvorila dohoda s provinciou Quebec, to znamená, osoby zamestnané a o poistené na jej území by neboli dôchodkovo zabezpečené zmluvou s Kanadou. Chcel by som konštatovať, že takáto dohoda je pripravená na prerokovanie vo vláde Slovenskej republiky. Táto zmluva nemá dosah na štátny rozpočet a je krytá z prostriedkov Sociálnej poisťovne a je v súlade s právnymi predpismi Slovenskej republiky, ako i so všeobecne uznávanými zásadami medzinárodného práva. Podobne ako v zmluve s Bulharskou republikou by bolo treba konštatovať, že ide o prezidentskú zmluvu a medzinárodnú zmluvu podľa čl. 7 ods. 5 Ústavy Slovenskej republiky, to znamená, že zmluva má prednosť pred zákonom. Ďalej predkladám v tlači 1060 návrh vlády na vyslovenie súhlasu Národnej rady Slovenskej republiky so Zmluvou medzi Slovenskou republikou a Holandským kráľovstvom o exporte dávok sociálneho zabezpečenia. Treba konštatovať, že túto zmluvu iniciovala holandská strana vzhľadom na zmenu ich právnych predpisov v oblasti sociálneho zabezpečenia vo vzťahu s nečlenským štátom Európskej únie. Podľa týchto právnych predpisov sa dávky sociálneho zabezpečenia nevyplácajú do zahraničia. Obdobné ustanovenie obsahuje aj náš zákon č. 100/1988 o sociálnom zabezpečení, kde z § 103 vyplýva, že na dávky a služby nemajú nárok občania, ktorí nemajú trvalý pobyt na území Slovenskej republiky. Dávky sa nevyplácajú do cudziny a nepatria za čas, po ktorý bol oprávnený zdržiavať sa v cudzine trvale. Tieto ustanovenia platia i vtedy, keď medzinárodná zmluva neustanovuje inak. Účelom predkladanej zmluvy je zabezpečiť export dávok nemocenského poistenia, dôchodkového zabezpečenia medzi zmluvnými stranami. Návrh zmluvy sa z hľadiska vecného rozsahu vzťahuje na export dávok nemocenského poistenia a dôchodkového zabezpečenia. Dávky vo vecnom rozsahu zmluvy budú hradené z prostriedkov Sociálnej poisťovne. A podobne ako pri predchádzajúcich dvoch zmluvách chcel by som konštatovať, že ide o prezidentskú zmluvu a o zmluvu podľa čl. 7 ods. 5 Ústavy Slovenskej republiky, to znamená, že zmluva má prednosť pred ostatnými zákonmi. Ďakujem.
Budaj, Ján, poslanec NR SR (2017-04-04):
Vážení kolegovia, ÚRSO je či malo by byť v energetike čímsi, ako je Ústavný súd v inej oblasti. Je vrcholným strážcom verejného záujmu. Preto v mnohých štátoch dokonca šéfa ÚRSO volia v priamych voľbách. Sú aj také štáty. Pretože ceny energií a strážiť tam verejný záujem, to sa týka doslova každého jedného občana. Ja celkom si viem predstaviť, že z tohto pána, z ktorého si bývalá vláda urobila onucu, že tento človek naozaj takzvane pochybil, čiže začal slúžiť aj iným záujmom a naozaj už to bolo priveľa a pán premiér mal toho dosť, pretože on by si predstavoval takého Holjenčíka, ktorý slúži iba jeho záujmom. A keď sa tam primiešava niekto iný, nejaké záujmy monopolov alebo dominantných dodávateľov, tak rozhodol sa zasiahnuť. Ale znovu, ak sa stalo, že stranícky nominant, v tomto prípade taký prevrstvený alebo preoblečený, ale stále stranícky nominant sa vytrhol poslaniu úradu, nemôže byť riešením, že sa stratí poslanie úradu. Toto vytýkam tomuto návrhu. Úplne sa nestráca, aby som bol spravodlivý, ale oslabuje sa jeho nezávislosť. Ešte raz. Nehodný sluha nemôže znamenať, že inštitúcia, demokratická inštitúcia, ktorá je hlavným strážcom férovosti v energetickej oblasti, že stratí nezávislosť, že my sa vzdáme tohto atribútu, ktorý navyše je atribútom, ktorý požaduje jednoznačne Európska únia. To je proste chybný spôsob riešenia.
Janckulík, Igor, poslanec NR SR (2017-11-29):
Vážený pán minister, vážené pani poslankyne, vážení páni poslanci, v súlade s § 80 ods. 1 zákona o rokovacom poriadku som bol určený Výborom Národnej rady pre zdravotníctvo za spravodajcu k návrhu uvedeného zákona (tlač 760). Predkladám informáciu k predloženému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre pôdohospodárstvo a životné prostredie, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 26. januára 2018 a gestorský výbor do 29. januára 2018. Prosím, pán predsedajúci, otvorte všeobecnú rozpravu.
B. Bugár, podpredseda NR SR: (2006-04-21):
D. Bollová, poslankyňa: Ďakujem pekne, pán predsedajúci. Vážený pán Kandráč, kolegyne, kolegovia, dovoľte mi, aby som sa veľmi stručne, aby som zbytočne nezdržiavala, lebo viem, že čas beží, vyjadrila k prípadu, ktorý bol spomenutý v závere vystúpenia pána Kandráča. Ide o pána Jána Chlapečka. Musím sa zastať svojho kolegu Fajnora, pretože on nevie, nemá informácie o celom prípade. Ja totižto som odtiaľ. A tento pán sa na mňa obrátil pred 4 rokmi prvýkrát hneď po veľmi ťažkom úraze, keď bol s problémami zachovaný pri živote. Operovali ho v Rusku. A, samozrejme, utrpel veľké škody. ale vzhľadom na ťažký pooperačný stav nadobudla som postupne dojem, že tento pán by skôr potreboval zdravotnú starostlivosť. Snažila som sa mu pomôcť tým, že on nieže nedostal nič, pán Kandráč, jemu bolo ponúknuté vlastníctvo jednej rozostavanej budovy, ktorá kedysi patrila tomu skrachovanému kolchozu, ktorého kombajn ho zrazil a doviedol do takého stavu. Lenže pán Chlapeček nemá ani možnosti, ani chuť sa tam s niekým dohadovať, že čo on s tou budovou urobí. Čiže nie je to pravda, že on nedostal nič. Preto by som vás prosila, pán verejný ochranca práv, keby ste to vystúpenie môjho kolegu Fajnora brali tak, že možnože mu chýbali nejaké základné informácie. A ja verím, že čo sa bude dať v tejto veci urobiť, spoločne urobíme, lebo ide o človeka, pochopiteľne, ale o človeka, ktorý nechcel prijať návrh, aby sa dal vyšetriť a išiel do invalidného dôchodku a tak ďalej a tak ďalej. Nebudem to rozťahovať. Len teda snažím sa trošičku obhájiť vystúpenie svojho kolegu Fajnora a vysvetliť to, čo povedal pán Kandráč. Ďakujem vám za pozornosť.
Kollár, Boris, predseda NR SR (2022-03-16):
Nech sa páči, pán poslanec Suja, máte slovo.
Pellegrini, Peter, predseda NR SR (2015-12-04):
(Povedané súbežne s rečníkom.) Dobre. Vypnite mikrofón pánovi poslancovi Hlinovi. To nebudeme rokovať. Dobre, ďakujem pekne. Prerušujem rokovanie, budeme hlasovať. Chcem vás informovať, že pán prezident Slovenskej republiky vrátil Národnej rade na opätovné prerokovanie zákon z 11. novembra 2015, ktorým sa mení a dopĺňa zákon č. 416/2002 Z. z. o navrátení nezákonne vyvezených kultúrnych predmetov (tlač 1862). Podávam návrh na zaradenie tohto nového bodu do programu 58. schôdze s tým, že by sme ho prerokovali budúci týždeň po prerokovaní týchto dvoch vládnych návrhov zákona, zmena ústavy a zmena Trestného poriadku. Je všeobecný súhlas? (Reakcia pléna.) Nie je všeobecný súhlas. Prezentujme sa a hlasujeme. (Hlasovanie.) Prítomných 118 poslancov, za hlasovalo 94 poslancov, proti boli 3, zdržalo sa 19, nehlasovali 2. Tento návrh sme schválili a doplnili sme rokovanie 58. schôdze. Ďalej mi dovoľte informovať, že pán poslanec Kuffa ma informoval, že 4. decembra 2015 vystúpil z Klubu poslancov Národnej rady Slovenskej republiky za Hnutie obyčajní ľudia a nezávislé osobnosti. (Potlesk.) Kolegyne, kolegovia, chcem sa spýtať... (Reakcia z pléna.) Pán poslanec Brocka, keby ste ma nechali dohovoriť. Chcem sa spýtať, myslíte, že by sme boli schopní dnes skončiť rozpravu o ústave alebo ideme v rámci avizovaného obštrukčného správania pána poslanca Hlinu, ktorý povedal, že bude toľko rozprávať, aby sme určite dneska nehlasovali o ústave? Chcem sa spýtať vzhľadom na počet prihlásených, ústne prihlásených, či by sme mohli dnes hlasovať o ústave. Keď poviete, že nie a chcete diskutovať až do utorka, ja, samozrejme, vyhoviem. Ale ešte raz, myslíte, že by sme mohli dnes skončiť rozpravu o ústave a hlasovať? (Reakcie z pléna.) Dobre, budeme rokovať, budeme rokovať do 14.00 hod. a stretneme sa v utorok o 9.00 hod. Dobre? Pán poslanec Mičovský.
P. Hrušovský, predseda NR SR: (2005-12-15):
A. Hajduk, poslanec: Vážený pán predseda, vážený pán minister, vážené poslankyne, poslanci, správu o vydaných opatreniach súvisiacich s aviárnou influenzou pridelil predseda Národnej rady Slovenskej republiky výboru pre pôdohospodárstvo a výboru pre zdravotníctvo s tým, že gestorským výborom je výbor pre pôdohospodárstvo. Výbor Národnej rady pre pôdohospodárstvo prerokoval predmetnú správu a svojím uznesením vzal uvedenú správu na vedomie a odporučil ju Národnej rade tiež vziať na vedomie. Výbor Národnej rady Slovenskej republiky pre zdravotníctvo takisto prerokoval správu a svojím uznesením odporúčal, aby sme zobrali správu na vedomie. Uznesením výboru č. 424 zo 6. decembra 2005 schválil spoločnú správu výbor a súčasne ma poveril predniesť na schôdzi Národnej rady správu o prerokovaní uvedeného materiálu vo Výbore Národnej rady pre pôdohospodárstvo a pre zdravotníctvo a predložiť návrh na uznesenie. Návrh na uznesenie majú poslanci rozdaný v laviciach, kde je uvedené, že správu o vydaných opatreniach v súvislosti s aviárnou influenzou berieme na vedomie. Ďakujem pekne, skončil. Prosím, otvorte rozpravu.
B. Bugár, podpredseda NR SR: (2004-02-03):
vládnom návrhu zákona o letiskových spoločnostiam a o zmene a doplnení zákona č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení zákona č. 37/2002 Z. z. Vládny návrh zákona ste dostali pred prvým čítaním ako tlač 455. Spoločnú správu ako tlač 455a. Pán minister dopravy, pôšt a telekomunikácii, nech sa páči, máte slovo.
Štefunko, Ivan, poslanec NR SR (2023-11-14):
Veľa z mojich priateľov a poslancov povedalo už to, čo som mal aj ja mysli. Ja by som len dodal, že príroda sa nechráni osobnými útokmi, inštitúcia sa nereprezentuje útokmi a myslím si, že to tu, ja som tu nováčik v tejto Národnej rade, ale myslím si, že je úplne nefér, keď niekto interpeluje ministra, on sa rozpráva s niekým iným, resp. keď úradníci Národnej rady sa počas debaty alebo počas interpelácie začnú rozprávať s interpelovaným ministrom. Myslím si, že to by sa nemalo diať.
Sulík, Richard, poslanec NR SR (2013-03-26):
Ďakujem pekne, pán predseda. V rozprave nevystúpil žiaden poslanec, poprosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) o rokovacom poriadku prerokovať predložený návrh zákona v druhom čítaní.
P. Paška, predseda NR SR: (2008-10-22):
(Hlasovanie.) 139 prítomných, 95 za, 13 proti, 26 sa zdržalo, 5 nehlasovalo. Návrh sme pridelili výborom a určili lehotu na prerokovanie. Teraz budeme hlasovať o návrhu uznesenia k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Spojenými štátmi americkými o zintenzívnení spolupráce pri predchádzaní a boji proti trestnej činnosti . Pán poslanec Jasaň uvedie hlasovanie.
Bublavý, Dušan, poslanec NR SR (2014-05-30):
Pán kolega Brocka, máte naozaj jednu veľkú pravdu, že rodina je základnou bunkou spoločnosti a treba si ju chrániť a má nárok aj na ochranu od štátu. A tradičné usporiadanie rodiny stále je vystavované naozaj nežiaducemu vonkajšiemu vplyvu a tlaku. Prostredie, ktoré aj tu v Národnej rade je, má každý z poslancov možnosť svoj názor si aj vysloviť a riadiť sa treba len naozaj zdravým, zdravým rozumom. Lebo ak rodina nedostane vážnosť, tak, naozaj, kam sa tá naša spoločnosť bude uberať? Kto bude vychovávať naše deti, keď nebudeme vedieť, čo my chceme sami? A naozaj chráňme si rodinu, zväzok muža a ženy, aby sme sa v budúcnosti nemuseli hanbiť. (Potlesk.)
B. Bugár, podpredseda NR SR: (2006-02-09):
M. Maxon, poslanec: Ďakujem pekne za slovo. Vážený pán podpredseda Národnej rady, vážené panie poslankyne, vážený pán predseda vlády, vážené panie ministerky, vážení páni ministri,  rozhodol som sa reagovať vzhľadom na to, ako uviedol tento návrh pán predseda vlády a aj aký mal obsah, aký malo obsah jeho úvodné slovo. Pán premiér, hneď v úvode ste sa dopustili takej drobnej chybičky. Národná rada Slovenskej republiky aj vďaka vám nemá predsedu. Oslovili ste teda človeka, ktorý dnes nezastáva  veľmi dôležitý ústavný post. Ale z tej formálnej stránky, páni, áno, je to dôležité, a z tej vecnej stránky je veľmi dôležité, že Slovenská republika nemá jeden z troch významných ústavných postov, ale pán premiér, nepovedali ste to kľúčové. Vy ste interpretovali, že  predčasné voľby sú výsledkom politickej dohody, nepovedali ste však, prečo k takejto politickej dohode nevyhnutne bolo potrebné prísť. Pán premiér, súčasná politická kríza je definitívnym dôkazom zlyhania takzvaných politických elít, ktoré uprednostnili vo svojej  politike partikulárne a úzko stranícke záujmy pred ochotou pokračovať v krehkej dohode vládnych strán. To len potvrdzuje, čo už povedali viacerí kolegovia, že naša snaha  v minulom roku o predčasné voľby bola absolútne opodstatnená. Dámy a páni, kategorická požiadavka na jednej strane, kategorické odmietnutie strany druhej je prejavom neschopnosti dospieť nie k straníckemu, ale k štátnickému postoju. Vládna politická elita dokázala, že stabilita, prosperita, solidarita boli len slová zastierajúce zápas o politickú moc. V nedávnom období od rozhodnutí ministrov, ktorými ste sa ešte donedávna, pán predseda vlády, chválili pred občanmi Slovenskej republiky, sa vláda dištancuje a podáva trestné oznámenia. Pozri pán minister Rusko. Ďalší vládny líder reforiem pán Kaník odstupuje. Ďalší pán Zajac je pozvaný na pohovor. Za ďalšieho premiér upokojuje zástupcov kultúry, mám na mysli, samozrejme, pána ministra Tótha, a poslednou takou smutnou  perličkou je kritika ministra spravodlivosti, ktorý vraj konal vo veciach, ktoré sú výhradnou kompetenciou ministra zahraničných vecí. Dámy a páni, toto sú jasné a nespochybniteľné dôkazy zlyhania vládneho kabinetu ako celku i premiéra Mikuláša Dzurindu. Dámy a páni, z takzvaných ekonomických a reformných lídrov strednej Európy ste sa stali definitívne malí stranícki hráči neschopní stať sa štátnikmi. Vážené dámy a páni, poslanci za Hnutie za demokraciu, samozrejme, návrh na skrátené legislatívne konanie aj návrh na skrátenie volebného obdobia podporia. Hnutie za demokraciu však súčasne očakáva, pán premiér, vašu demisiu. (Reakcie z pléna.)
P. Paška, predseda NR SR: (2010-04-27):
Takže teraz poprosím pána poslanca Pavlisa, aby uvádzal hlasovanie v druhom a treťom čítaní o zákone č. 657 o tepelnej energetike, je to tlač 1522, je to zákon, ktorý vrátil pán prezident. (Hlasovanie o zákone zo 4. marca 2010, ktorým sa mení a dopĺňa zákon č. 657/2004 Z. z. o tepelnej energetike v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 1522.)
Kollár, Boris, predseda NR SR (2022-05-24):
Prosím, prezentujme sa a hlasujeme. (Hlasovanie.) Prítomných 130 poslancov, za 7, proti 79, zdržalo sa 43, nehlasoval 1. Uvedený návrh pani poslankyne Žitňanskej sme neschválili.
P. Paška, predseda NR SR: (2009-10-28):
(Hlasovanie.) 132 prítomných, 57 za, 8 proti, 67 sa zdržalo. Ani o tomto návrhu nebudeme pokračovať v druhom čítaní. Pán poslanec Kvorka uvedie teraz hlasovanie v druhom čítaní o vládnom návrhu zákona č. 5 o službách zamestnanosti, ktorý prerokovávame v skrátenom legislatívnom konaní.
Blanár, Juraj, podpredseda NR SR (2022-04-28):
Pán poslanec Vážny s faktickou poznámkou. Upozorním, na vystúpenie pána poslanca Kéryho, aby sme tú kontinuitu nadviazali.
Vaľová, Jana, poslankyňa NR SR (2017-04-06):
Ďakujem veľmi pekne. Pán Tomáš, hovorili ste o blogu Requiem pre znásilnené dievčatá. Povedali ste, že v živote sa nikdy nepotvrdilo, aby došlo v Čistom dni k znásilneniu, samozrejme, odsudzujem sex maloletej so zamestnancom, kde boli aj vyvodené dôsledky. Ale zamýšľam sa nad jednou vecou, keďže ste rozprávali o pani Blahovej... (Reakcia z pléna.) Pán Baránik, poprosím vás, rozprávam, vyrušujete ma. Keďže ste rozprávali o pani Blahovej, ja sa zamýšľam, čo je za tým, aké sú jej pohnútky, alebo či tam nie je aj nejaká osobná trauma, keď rozprávala, ako zobrala dieťa z detského domova, že ho prebaľovala na benzínke, minulé volebné, že bolo celé, ja neviem, že to bolo, že bolo celé nejaké červené, že bolo, že sa oňho zle starali. Neviem, či to vtedy oznámila na polícii. Nie. Všetky matky, pokiaľ som ja spýtala, si dieťa prezlečú v detskom domove a berú si ho vo svojich šatách... (Reakcie z pléna.) Dosť, nekričte po mne, pani Blahová, asi som trafila klinec po hlavičke, nejaká trauma u vás je. Potom začnete vymýšľať, začali ste rozprávať, keď to dieťa bolo aké, v akom strašnom stave... (Reakcia z pléna.) Čo vy ste, však ste tu rozprávali, tu ste to rozprávali... (Prerušenie vystúpenia predsedajúcim.)
Glváč, Martin, podpredseda NR SR (2019-09-20):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa prihlási niekto ústne. Nie, okrem pána navrhovateľa. Takže jediný do rozpravy pán navrhovateľ. Končím možnosť prihlásiť sa. Nech sa páči.
Laššáková, Jana, podpredsedníčka NR SR (2013-02-08):
Na vystúpenie poslanca s faktickými poznámkami sa hlásia pán poslanec Poliačik, pán poslanec Matovič. Končím možnosť prihlásiť sa s faktickými poznámkami. Nech sa páči, pán poslanec Poliačik.
Pellegrini, Peter, predseda NR SR (2015-06-25):
Ďakujem veľmi pekne, pani poslankyňa. Na vaše vystúpenie nevidujem žiadne, jednu faktickú poznámku. Končím možnosť prihlásiť sa s faktickými. Pani poslankyňa Nicholsonová, nech sa páči.
Viskupič, Jozef, poslanec NR SR (2014-11-10):
Pán predseda, ja by som sa chcel opýtať na jedno. Začínali ste úvodom, že ste 25 rokov v politike a ako keby vám vadili kamery. Ja si nemyslím, že treba nabíjať gumipušku poslancom vládnej strany, tuná poslancovi Martvoňovi alebo predsedovi výboru Jarjabkovi, lebo stojíme v dosť ťažkej situácii oproti podľa mňa celkom dobre zorganizovanému stroju, akým sa dá zarábať v zdravotníctve nie celkom alebo úplne nekalým spôsobom, čo si všimol aj premiér a, ako bolo povedané, tak odvolal z hľadiska tejto hierarchie pešiakov. Myslím si, že rozumiem tomu, že opozícia využila v súčasnom stave v podstate všetky nástroje, ktoré má. Je to vyvodenie zodpovednosti alebo volanie po zodpovednosti predsedu vlády, ktorý v systémových prvkoch má najviac čo do toho hovoriť. Bol podaný návrh na odvolanie predsedu parlamentu, kde sa tie nitky zbiehajú, a zároveň bol podporený zdravotnícky výbor. Počas týchto troch fór alebo týchto troch diskusií, ktoré budú musieť odznieť, sa chceme dozvedieť čo najviac informácií my a verejnosť. Preto si nemyslím, že akákoľvek kritika toho, akým spôsobom si vy predstavujete opozičnú politiku a akým spôsobom si ju predstavujú ostatní vaši kolegovia z opozície, je namieste, pretože by sme mali stáť v jednom šíku proti obrovskej presile tým, že 83-členný valec nás celkom slušne valcuje, aby sme naozaj v tomto boji obstáli a verejnosti vysvetlili, čo máme... (Prerušenie vystúpenia časomerom.)
Paška, Pavol, predseda NR SR (2014-09-19):
Faktické poznámky – ôsmi páni poslanci. Končím možnosť sa prihlásiť s faktickou poznámkou. Pán poslanec Kaník.
P. Hrušovský, predseda NR SR: (2004-01-21):
(Hlasovanie.) 147 prítomných, 146 za návrh, 1 nehlasoval. Bod 5 sme schválili.
Šeliga, Juraj, podpredseda NR SR (2021-04-30):
Pán poslanec Hattas.
P. Paška, predseda NR SR: (2009-09-08):
Takže, dámy a páni, opakovane budeme hlasovať o návrhu pána spravodajcu o pripomienkach pána prezidenta 1 a 6. (Hlasovanie.) 139 prítomných, 46 za, 72 proti, 21 sa zdržalo. Tieto pripomienky sme neschválili.
Raši, Richard, poslanec NR SR (2011-03-31):
Ďakujem pekne. Naozaj je pravda, že sa nám zvyšujú každoročne nároky na zdravotnú starostlivosť, sú stále nové lieky a medicína sa výrazne vyvíja. Ja by som len veľmi krátko chcel pre budúcnosť poprosiť pána predsedu zdravotníckeho výboru, aby hovoril v mene svojom, a nie v mene investičných skupín, ktoré sa pohybujú na zdravotníckom trhu a ktoré týmito vystúpeniami reprezentuje. Ďakujem pekne.
T. Cabaj, podpredseda NR SR: (2010-04-27):
Pani podpredsedníčka vlády, chcete sa vyjadriť k rozprave? Nech sa páči.
M. Číž, podpredseda NR SR: (2008-07-01):
Teraz dávam slovo pánovi poslancovi Bačíkovi z výboru pre verejnú správu a regionálny rozvoj a poprosím ho, aby odôvodnil stanovisko a návrhy gestorského výboru.
V. Palko, poslanec: (2001-10-19):
J. Migaš, predseda NR SR: Hlasujeme. Hlasujeme o návrhu spravodajcu, aby sme uvedený zákon prerokovali v druhom čítaní. Hlasujeme. (Hlasovanie.) Prítomných je 101 poslancov, za 70, proti 1, zdržalo sa 28, nehlasovali 2. Konštatujem, že Národná rada sa uzniesla, že tento návrh zákona prerokuje v druhom čítaní. Druhé hlasovanie.
Pellegrini, Peter, predseda NR SR (2014-12-03):
Ďakujem pekne. Vyhlasujem všeobecnú rozpravu za skončenú. Pýtam sa, či pán predkladateľ chce zaujať stanovisko. Nech sa páči, pán minister.
Pročko, Jozef, poslanec NR SR (2024-05-21):
Povedali ste, pán Hlina, že máte k tomu emočný vzťah, no ja rovnako naozaj mám k prírode a k lesu a k našej krásnej zalesnenej krajine veľmi silný vzťah. Naozaj každý deň jeden som v lese, každý jeden deň, ktorý môžem. To, čo sa tu dialo kedysi, bola čistá katastrofa a teraz, teraz 200-tisíc hektárov, 200-tisíc hektárov nám vyrúbajú len preto, lebo vraj poľnohospodári potrebujú pôdu, lebo vraj medvede, ale dôvod, ktorý je taký veľmi dobrý, developerský, je to, že naozaj, keď bude niekto chcieť vyrúbať niekde, pri meste niekde hektár lesa, tak nech sa páči, urobí to bez toho, že by z toho mesto niečo malo. To je, tento zákon, oni si ho schvália, to je jasné každému jednému, kto tu, kto tu sedí v tomto parlamente, vie, že oni si to schvália. Každý jeden rozumný človek vie, že aj tu sedia ľudia, ktorí vidia, čo sa deje, a aj vedia, čo sa deje, ale aj tak to schvália. Sú tu ľudia, ktorí žijú na dedinách, ktorí žijú na vidieku a vidia, ako to tam tá zeleň, aké vlastne sú tam podmienky, ale aj tak to schvália. A to je to smutné. Ja mám tiež silný emočný vzťah k našej prírode, ale toto je smutné, čo sa tu deje a toto sa tu bude ešte dlho-dlho diať. A je dôležité vystúpiť a povedať, je dôležité povedať: Občania, tento zákon nezlepšuje životné prostredia, tento zákon nezlepšuje poľnohospodárom podmienky, tento zákon vám neukáže medveďa, ale tento zákon pomôže ľuďom, ktorí chcú zarábať na drevnej hmote, a pomôže developerom, aby nemuseli platiť mestám a obciam.
Zelník, Štefan, poslanec NR SR (2018-05-16):
Prepáčte, myslím, že môžme hlasovať dneska o 17. hodine.
Hus, Igor, poslanec NR SR (2022-11-08):
Pán predsedajúci, kolegyne, kolegovia, informácia gestorského výboru obsahuje jedenásť bodov. Budeme o nich hlasovať spoločne. Dajte, prosím, o nich hlasovať.
Záhumenský, Marian, poslanec NR SR (2014-05-16):
Ďakujem pekne, pán predsedajúci. Ctené kolegyne, kolegovia, vážený pán minister, ja len krátko. Chcem predložiť pozmeňujúci návrh k tomuto návrhu zákona. A to je skutočnosť, že častokrát sú lesné cesty zapadané stromami po víchrici. Aj teraz, keď je víchrica, tak určite veľa stromov napadá na lesné cesty. A takisto sú aj pozdĺžne a priečne odvodňovacie systémy, ktoré takéto buď kalamity alebo povodne poškodzujú. A stáva sa, že vlastne obhospodarovateľ lesa ich nevie sprejazdňovať z toho dôvodu, že na každú takúto cestu alebo po každom takomto vetre by potreboval robiť výberové konanie. A kto vlastne to môže odstrániť z tej cesty? No a keď takýmto spôsobom sa mnohé svažnice nachádzajú v takomto stave, tak si myslím, že môže dôjsť k ohrozeniu života a zdravia povedzme turistov, ktorým sa čosi môže prihodiť v lese, a ak by sa dostali k nim záchranné systémy a záchranné zložky, tak dovtedy môže byť neskoro. To isté sa môže stať pri požiari a iných náhodných udalostiach. Preto si myslím, že by bolo treba, aby sa udržovali tieto cesty a odvodňovacie systémy v takom stave, aby boli kedykoľvek prístupné pre integrovaný záchranný systém. Tak dovoľte, aby som predložil pozmeňujúci návrh k vládnemu návrhu zákona, ktorým sa mení a dopĺňa zákon č. 326/2005 Z. z. v znení zákona o lesoch v znení neskorších predpisov, ktorým sa menia a dopĺňajú niektoré zákony. V čl. I 46 bod znie: „ 46. V § 25 ods. 2 znie: „(2) Vlastníci a správcovia sú povinní lesné cesty udržiavať v stave zodpovedajúcom účelu, na ktorý sú určené, odkaz na bod 36) a zabezpečiť funkčnosť pozdĺžnych a priečnych odvodňovacích zariadení. Pri vzniku mimoriadnych situácií v lesoch sú povinní bezodkladne zabezpečiť prejazdnosť lesných ciest, najmä pre potreby zložiek integrovaného záchranného systému. Na zabezpečenie tejto povinnosti možno použiť postup podľa osobitného predpisu, odkaz na 36a)“. Poznámka pod čiarou k odkazu 36a) znie: „36a) § 58 písm. c) zákona č. 25/2006 Z. z v znení zákona neskorších predpisov.“.“. Odôvodnenie: V prípadoch mimoriadnych a nepredvídaných udalostí, ako sú živelné pohromy, havárie alebo situácie, ktoré bezprostredne ohrozujú životy, zdravie ľudí alebo životné prostredie, je nutné lesné cesty zabezpečiť tak, aby mohli byť v prípade časovej tiesne permanentne využívané pre zložky integrovaného záchranného systému. To je pozmeňujúci návrh. Len chcem upozorniť, ten, ktorý bol rozdaný v laviciach, bol tam preklep, kde miesto 46 bola 41. Takže len upozorňujem na to. Ale je to bod 46. Ďakujem pekne.
Laššáková, Jana, podpredsedníčka NR SR (2014-12-11):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem všeobecnú rozpravu za skončenú. Pán navrhovateľ? Pán spravodajca? Prerušujem rokovanie o tomto bode programu. V rokovaní pokračujeme prvým čítaním o návrhu poslancov Národnej rady Slovenskej republiky Gabriela Csicsaia a Lucie Žitňanskej na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov . Návrh zákona je pod tlačou 1238. Návrh na jeho pridelenie na prerokovanie výborom je v rozhodnutí č. 1248. Pán poslanec Csicsai, dávam vám slovo. Poprosím vás, uveďte návrh zákona.
Šimečka, Michal, podpredseda NR SR (2024-01-24):
Ďakujem veľmi pekne. Pán poslanec, na vaše vystúpenie je 19 faktických poznámok. A ako prvý pán poslanec Vašečka.
Pellegrini, Peter, predseda NR SR (2015-11-12):
Prezentujme sa a hlasujme o bode 37 spoločnej správy. (Hlasovanie.) Prítomných 133 poslancov, za hlasovali 4, proti bolo 74, zdržalo sa 55 poslancov. Tento bod sme neschválili.
Petrík, Simona, poslankyňa NR SR (2019-01-29):
Dobrý večer. Kolegyne a kolegovia, sekundičku, niečo sa mi tu teraz stalo s týmto, pardon. Ja by som možno začala na úvod tým, že som veľmi prekvapená, prečo nás je tu asi tak šesť dokopy pri tejto téme, ale tak predpokladám, že si to asi kolegyne a kolegovia šetria na zajtra na odvolávanie pána Danka. Ale teda tak isto by som tiež chcela poďakovať na úvod Zuzke za, za veľmi pekné zhrnutie. Takže ja by som len možno tak v skratke dodala niečo k tejto téme a k tomuto zákonu a poukázala na jednu vec, o ktorej teda Zuzka nehovorila, lebo sa týka nášho zákona, ktorý sme predkladali na poslednej schôdzi a súvisí práve s týmto zákonom tiež vecne. Dnešná legislatíva neumožňuje raz absolventovi udelený titul odobrať ani v prípade, že sa preukáže podvod pri jeho získaní. Poslanci za stranu SPOLU – občianska demokracia preto na minulej schôdzi predložili tomuto parlamentu návrh zákona, ktorý dá podľa českého vzoru takúto možnosť rektorovi a ak by študent, ktorému sa titul odníma, nesúhlasil, mohol by sa obrátiť na súd. Čiže toto bol návrh zákona o odnímaní titulov z dielne strany SPOLU – občianska demokracia, opakujem, v predchádzajúcej schôdzi minulého roka. Takže ani nie, koľko(?), dva mesiace dozadu. Náš návrh, samozrejme, reagoval na najznámejší prípad plagiátorstva v dejinách Slovenska, a to plagiátorstva predsedu parlamentu Andreja Danka. Toto plénum sa naším návrhom zákona odmietlo zaoberať a teraz príde SNS, pani ministerka Lubyová, ktorá nášho najznámejšieho plagiátora ospravedlňovala, s návrhom zákona, aby sa podobným prípadom akože zabránilo. Okrem toho teda, že bol porušený odsek 96, § 96 ods. 3 rokovacieho poriadku, ktorý hovorí, že o vecne rovnakom návrhu zákona sa nesmie rokovať opäť skôr, ako o šesť mesiacov po jeho neschválení. Je toto absolútna irónia, na čom sa tu určite všetci zhodneme. Absolútna irónia tiež je, že na základe návrhu SNS by Andrej Danko mohol zostať úplne pokojný, lebo by mu nebolo možné titul odobrať. Titul by sa podľa návrhu SNS nemohol odobrať pre plagiátorstvo, teda krádež cudzieho textu bez riadnych citácií. Absolútne bezzubý zákon, má ešte aj poistku pre vyvolených. Ak by vysoká škola odobrala titul, študent by sa mohol odvolať na odvolací orgán, ktorým je v tomto prípade ministerstvo školstva, kde by už určite vedeli, ako, ako mu pomôcť. Tu sa o nezávislom orgáne vôbec nedá hovoriť. Poslanci a poslankyne strany SPOLU – občianska demokracia preto nepodporia tento zákon, lebo nie je ničím iným, ako hrou SNS, ktorá nemá skutočne záujem riešiť plagiátorstvo, ale potrebuje prekryť kauzu svojho predsedu. 
A opakujem ešte raz a bola by som rada, keby sme sa tým zaoberali, keby sa tým plénum zaoberalo, nemal byť najbližšie minimálne štyri mesiace podaný, pretože návrh zákona podali poslanci strany SPOLU na poslednej schôdzi minulého roka. Ďakujem pekne.
Lehotský, Tomáš, poslanec NR SR (2020-05-12):
Pán predsedajúci, dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona, tlač 91, v skrátenom legislatívnom konaní.
B. Bugár, podpredseda NR SR: (2002-05-23):
Bod 55 sme neschválili. P. Kanis, poslanec: Teraz budeme hlasovať o bode 56.
Muránsky, Peter, poslanec NR SR (2011-09-14):
Ďakujem, pán podpredseda. V rozprave vystúpil jeden poslanec, pán poslanec Fecko, ktorý navrhol vyňať dva body zo spoločnej správy na osobitné hlasovanie. Jeden bol, aj tak bol vyňatý, to je bod 13. A najprv budeme hlasovať teda o bodoch č. 1 až 10, 12, 14 až 18.
Laurenčík, Milan, podpredseda NR SR (2020-07-23):
S reakciou, pán poslanec Erik Tomáš.
Viskupič, Jozef, poslanec NR SR (2010-12-02):
Ďakujem. Veľmi vítam tento pozmeňovací návrh vzhľadom na to, že nielen lekárne, ale aj nonstop prevádzky, napríklad internetové kaviarne takisto fungujú, zabezpečujú službu, ktorá môže byť dostupná 24 hodín denne. Myslím si, že aj u nás v klube sme dospeli k tomu názoru, že nemá nejaký systém otravovať podnikateľa, má im pomáhať. A k tomu, k tomu gastro problému, ktorý tu bol naznačený. Myslím si, že počul som tu ako keby argumentáciu neobíditeľnosti systému fiškálu, ak niekto chce kreatívne účtovníctvo robiť, tak ho proste robiť bude, či tam ten fiškál bude alebo nie. Myslím si, že je to len z hľadiska možného odhalenia znepríjemnenia tej situácie do budúcna, aby k tomuto neprichádzalo. Ďakujem.
A. Slafkovský, poslanec: (2009-09-10):
A zaujala ma ešte druhá vec a to je biologická, čo je biologické a čo je božské. Homosexualita je takisto biologická, teda je aj božská, takže je naozaj diskusia o tom, odkiaľ pokiaľ je to normálne a nie je to normálne. Aj keď s vami plne súhlasím, že heterosexuálny vzťah je základným vzťahom pre predpoklad dobrej výchovy jedinca. A dovoľte mi krátku prax, teda taký exkurz ku neonatologickej praxi. Zažil som niečo na stáži pred zhruba 12 rokmi, kde naozaj, to, čo si dovoľovali lekári na novorodencoch dvadsaťtýždňových, dvadsaťštyritýždňových, hraničilo s pasovaním sa na bohov. Snaha zachrániť to, čo je nezachrániteľné a vyvolať škodu celej rodine svojím spôsobom a trápiť toho jedinca, až kým nezomrie, možno 18-ročný, alebo 16-ročný... (Vystúpenie prerušené časomerom.)
Grendel, Gábor, poslanec NR SR (2018-12-05):
Ďakujem pekne. Pozývam členov Osobitného kontrolného výboru pre kontrolu SIS o trinástej do rokovacej miestnosti v ubytovacej časti Národnej rady.
Laššáková, Jana, podpredsedníčka NR SR (2013-09-10):
Pán poslanec, chcete reagovať? Nie. Nech sa páči, pán poslanec Kadúc. Nie je prítomný v rokovacej sále. Pán poslanec Huba? Nech sa páči, pán predseda výboru, máte slovo
Bittó Cigániková, Jana, poslankyňa NR SR (2021-03-30):
Tým sme vyčerpali hlasovanie o všetkých pozmeňujúcich návrhoch zo spoločnej správy. Pán predsedajúci, nakoľko prerokúvame návrh zákona v skrátenom legislatívnom konaní, sme v treťom čítaní , prosím, otvorte rozpravu.
Valocký, Jozef, poslanec NR SR (2020-04-02):
Ďakujem pekne, pán podpredseda. Pán poslanec, prepáčte, ja som zabudol meno, myslím, že Šefčík, ja ako lekár, keď som sa pozeral na vás, tak skutočne skoro mi rúška padla a nevedel som ani stanoviť diagnózu. Hej? Lebo toto, čo ste predviedli: Po prvé, ste diskutovali úplne od veci, pretože mali sme diskutovať o členoch výboru a nie o predsedoch výboru. Po druhé, myslím si, že ani ste nevedel, kde sa nachádzate, to je môj osobný názor. Po tretie, rodí sa nám pravdepodobne nový Matovič. Tak, pán poslanec, dáme si, ja neviem, kde teraz sedíte, ale budem veľmi rád, keď to budeme vedieť, lebo sa nám rodí nový Matovič. Po ďalšie, vy ste tu spomenul stranu SMER – sociálnu demokraciu a jeho predsedu. Pán poslanec, keď som vás sledoval ako lekár, prosím vás, vy predsedovi a bývalej vláde, ja neviem, Petra Pellegriniho, Robertovi Ficovi a ďalších ľudí, ktorí tu u nás sedia, nesiahate ani po člen-ky. A neviem, či ste kaderník alebo nejaký učiteľ. Ďakujem pekne.
Kozelová, Monika, poslankyňa NR SR (2023-05-09):
No, ja osobne zase pre zmenu, na rozdiel od pani kolegyne Laššákovej mám pochybnosti o výrobe programov vo verejnom záujme, lebo to bolo všetko možné, len nie verejný záujem, skôr súkromný záujem. To je to, čo tam lietalo v zmluve so štátom. Takže v tomto prípade ja naozaj plne podporujem celú, celý ten zákon, ako je. A zároveň musím uznať Michalovi Luciakovi fakt, že presne pomenoval to, že 0,15 je málo. My totižto máme obrovský dlh voči, voči RTVS-ke. Ja to vysvetlím potom v rozprave neskôr, ale plne súhlasím s tým, čo, čo Michal povedal. My tu naozaj chceme, chceme BBC, a pritom tá, ten, ten, tie podmienky sú pomaličky jak v Iráne, takže viem to preto, že odtiaľ pochádzam, pretože to bol dlhoročný môj zamestnávateľ. A tú situáciu, aj tú technickú situáciu poznám. Ale k tomu sa vrátim neskôr, neskôr. Ale chcem povedať, že podporím, Michal, to, čo si povedal a podporím aj to navýšenie. Ďakujem.
Bubnár, Jozef, poslanec NR SR (2020-04-28):
Ďakujem za slovo. Kolegovia, kolegyne, pán Sloboda, kolega, teda naozaj veľmi aj mňa potešil tvoj príspevok ohľadom týchto poukazov. Ja som učiteľ, alebo bol som učiteľ teda osem rokov. A to, čo tvrdí napríklad teda Svetová zdravotnícka organizácia, že až štvrtina detí na Slovensku teda vypije viac ako jeden a pol litra sladenej limonády, potom si teda ľahne k nejakým streamovacím službám ako Netflix, zoberie si do ruky mobil a robia rôzne sociálne siete. Samozrejme, to všetko narástlo, že máme 30 % teda detí, ktoré už sú buď na hranici obezity, alebo obézne sú. A ako riešenie, samozrejme, tohto problému, jeden z tých highlightov, z tých najefektívnejších je aktívny šport. Bohužiaľ, pochádzam teda z východu Slovenska, kde ľudia skutočne každú, každé euro, každý cent počítajú, a aj keď ich deti častokrát javia záujem, že by chceli aktívne hrať hokej, tenis, hockedy sa to naozaj tak finančne v rozpočte rodiny teda úplne minie akýmkoľvek snahám, a tak skutočne s obrovskou radosťou vítam, že v našom programovom vyhlásení vlády máme takýto prvok a že naše decká budú naozaj môcť aj vďaka tejto podpore viesť zdravý život, aktívny život. Takže ďakujem ti, kolega Rado, za tvoje vystúpenie a teším sa, až prídu tie konkrétne kroky, aby sme naozaj pomohli týmto ľuďom aj v tomto smere. Ďakujem pekne za slovo.
Paška, Pavol, predseda NR SR (2014-11-08):
Ďakujem pekne. Pán poslanec Viskupič, vaša reakcia na faktické.
Sulík, Richard, predseda NR SR (2010-11-30):
Ďakujem pekne. Pán poslanec Maďarič nechce reagovať na faktické. (Reakcia poslanca.) Chceli ste reagovať? (Odpoveď poslanca.) Tak nech sa páči. A nabudúce poprosím vás sa skôr prihlásiť. Nech sa páči.
Tomanová, Viera, poslankyňa NR SR (2011-05-18):
Vážený pán predsedajúci, pán minister, vážené dámy poslankyne, vážení páni poslanci, nedá mi, aby som hneď v úvode ale nezareagovala, ale nie je tu pán Beblavý, ale ja mu odkazujem, aj keď je na chodbe, hádam to bude počuť, že tak, ako sa mu nepodarilo skončiť dve vysoké školy na Slovensku, určite by neskončil ani právnickú fakultu s takýmto vystúpením, akým tu vystúpil. To je len z môjho pohľadu. A bola by som veľmi rada, keby si osvojil aj to, čo povedal pán Jasaň, pretože nehovoril o zrušení minimálnej mzdy stanovenej osobitným zákonom, hovoril o zrušených násobkoch teda minimálnej mzdy podľa stupňa vzdelanosti našich ľudí. A ja si myslím, že skutočne nie je možné, aby človek vedecký pracovník mohol dostať minimálnu mzdu na úrovni 317 eur takisto ako človek... (Prerušenie vystúpenia predsedajúcim.)
Bugár, Béla, podpredseda NR SR (2018-12-05):
Skúste vrátiť pánovi poslancovi minútu a pol. Som zvedavý, či sa to podarí.
Bittó Cigániková, Jana, poslankyňa NR SR (2023-11-22):
Pán poslanec Stachura, ja sa ťa chcem spýtať, ale pravdu, platí ťa Haščák? Lebo ty chceš odklad tohto zákona. A teraz vážne, veľmi pekne ďakujem za vecný, konštruktívny príspevok s kľudným tónom a rovnako ako kolega Szalay, úplný súhlas, Peťo, s tvojím vystúpením. Čo sa týka prehnaných nárokov materiálno-technického zabezpečenia, možno aj tých čakačiek samotných, to tu nebolo spomenuté, je veľmi cenné, že si to spomenul, mám úplný súhlas s tebou v tomto. Možno bolo treba trošku tie skupiny nejakým spôsobom korigovať, možno väčší vplyv nejakej tej, ako to povedať, finančnej racionality, lebo úplne rozumiem, že lekári chcú dať tomu pacientovi to najlepšie, ale treba tam teda naozaj trošku racionality, aby sme si to mohli aj dovoliť. Čiže toto špeciálne chcem oceniť, že si spomenul a takisto úplne súhlasím s tým, že je veľmi dôležité, aby pacienti dostali túto garanciu, aby už to nefungovalo na Slovensku tak, že politici ľuďom hovoria, na všetko máte nárok, ale v podstate sa nikto nedostane k ničomu, takže aj preto SaS-ka toto podporila. A keď už chceme hľadať zodpovednosť, kľudne to môže byť Lengvarský, ja som s tým v pohode, vy máte nejakú imaginárnu predstavu, že teda je to nejaký môj minister. Nie, bol to minister OĽANO, ale takisto ako s každým ministrom som s ním komunikovala vecne, aby sme pomohli čo najviac k pacientom, myslím si, že je to náš spoločný zámer. Posledná vec, to si neodpustím, najlepší program v zdravotníctve mala, samozrejme, SaS-ka ako vždy, ale treba povedať, KDH malo veľmi kvalitný program a určite najkomplexnejší. Nakoniec aj tie diskusie medzi nami boli veľmi zaujímavé, takže ďakujem veľmi pekne za tento príspevok, s ktorým sa stotožňujem.
A. Belousovová, podpredsedníčka NR SR: (2008-11-27):
Slovo má pán poslanec Gál.
Pellegrini, Peter, predseda NR SR (2024-02-08):
Prezentujme sa a hlasujme o bode 306 druhého pozmeňovacieho návrhu poslanca Galka. (Hlasovanie.) Prítomných 129 poslancov, za 17, proti 77, 35 sa zdržalo. Tento bod sme neschválili.
Blanár, Juraj, podpredseda NR SR (2021-05-05):
Pani poslankyňa Jana Vaľová.
Blanár, Juraj, podpredseda NR SR (2023-03-30):
Pani poslankyne, páni poslanci, chcem sa spýtať, či má niekto záujem sa prihlásiť ústne do rozpravy. Konštatujem, že nikto, preto vyhlasujem všeobecnú rozpravu za uzavretú. Pán navrhovateľ chce sa vyjadriť v záverečnom slove? Že krátko. Áno, nech sa páči.
Grendel, Gábor, podpredseda NR SR (2020-09-24):
Posledný ústne prihlásený v rozprave je pán poslanec Valášek.
P. Hrušovský, predseda NR SR: (2003-06-27):
Prosím, prezentujme sa a hlasujme. Nie o námietke, hlasujeme o vecnom návrhu, ktorý bol podaný. (Hlasovanie.) Prítomných je 141 poslancov, za 66, proti 43, zdržalo sa 19, nehlasovalo 13. Návrh sme neschválili. Prosím, pán spoločný spravodajca, ďalší návrh. J. Hurban, poslanec: Žiadne iné návrhy neboli, pán predseda, môžeme prejsť do tretieho čítania.
Paška, Pavol, predseda NR SR (2014-05-14):
Faktické poznámky traja, končím možnosť sa prihlásiť. Pani poslankyňa Tomanová.
Bugár, Béla, podpredseda NR SR (2017-04-06):
Pán poslanec Klus.